Diari Oficial de la Generalitat Valenciana


Sumari del DOGV 3812, del 10-08-2000 (2000/6682)

DECRET 115/2000, de 25 de juliol, del Govern Valencià, pel qual es cedeix a l'Ajuntament de València les parcel·les de 75,54 m² i 298,87 m² de superfície situades, respectivament, en els carrers Sant Pius V i Genaro Lahuerta de València, que confronten amb el Museu de Belles Arts de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3812

Data del DOGV
:   10-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6682


Data del document
:   25-07-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * València
    * cultura regional
    * propietat immobiliària

DECRET 115/2000, de 25 de juliol, del Govern Valencià, pel qual es cedeix a l'Ajuntament de València les parcel·les de 75,54 m² i 298,87 m² de superfície situades, respectivament, en els carrers Sant Pius V i Genaro Lahuerta de València, que confronten amb el Museu de Belles Arts de València. [2000/X6682]
  
Mitjançant acord plenari adoptat per l'Ajuntament de València el dia 28 de febrer de 1991, s'aprovà definitivament el projecte d'expropiació de terrenys destinats a l'ampliació del Museu Sant Pius V, en el qual es declarava beneficiària de l'expropiació la Generalitat Valenciana, i s'alçaren les corresponents actes de pagament i ocupació i procedint a la inscripció registral d'aquests a favor de l'administració autonòmica.
  
Els terrenys expropiats, amb una superfície de 6.368,35 m², consten en l'Inventari General de Béns i Drets de la Generalitat Valenciana, amb el codi A02/46/250/0390, amb la qualificació jurídica de béns de domini públic, confrontant: nord, carrer Volta del Rossinyol; sud, Vivers Municipals, Museu Sant Pius V, de propietat estatal i carrer Sant Pius V; est, Vivers Municipals; i oest, carrer Volta del Rossinyol i carrer Sant Pius V.
  
Part d'aquests terrenys estan qualificats pel planejament urbanístic municipal com a vials, cosa que justifica la utilitat pública dels fins als quals van a destinar-se els terrenys que es cedeixen.
  
De conformitat amb el que estableix l'article 42 i següents de la Llei 3/1986, de 24 d'octubre, de Patrimoni de la Generalitat Valenciana, així com la disposició addicional cinquena del text legal esmentat en la redacció donada per la Llei 8/1995, de 29 de desembre, a proposta del conseller d'Economia, Hisenda i Ocupació i prèvia deliberació del Govern Valencià, en la reunió del dia 25 de juliol de 2000,
  
DECRETE
  
Article 1
  
Desafectar del domini públic de la Generalitat Valenciana, a l'efecte de la seua cessió a l'Ajuntament de València, les parcel·les de 75' 54 m² i 298'87 m² situades, respectivament, en els carrers Sant Pius V i Genaro Lahuerta de València, que confronten amb el Museu de Belles Arts de València, qualificades com a vials en el planejament urbanístic municipal que es descriuen en l'article 2 del present decret, declarant l'alienabilitat d'aquestes i la seva immediata integració en el patrimoni privat de la Generalitat Valenciana.
  
Article 2
  
Cedir a l'Ajuntament de València, per a ser destinades a vials, les parcel·les que confronten amb el Museu de Belles Arts de València, que consten en l'Inventari General de Béns de la Generalitat Valenciana amb el codi A02/46/250/0416 i que es descriuen a continuació:
  
1. Parcel·la de 75'54 m² de superfície, situada en el carrer Sant Pius V, cantó Volta del Rossinyol, que confronta: nord, carrer Volta del Rossinyol; sud, carrer Sant Pius V; est, terrenys del Museu de Belles Arts de València; i oest, carrer Alboraia.
  
S'haurà de segregar de la finca registral 65.554, inscrita en el Registre de la Propietat de València número u, al tom 2.410, llibre 741 de la secció 1a Afores A, foli 143, inscripció 1a.
  
Referència cadastral: 6234210.
  
2. Parcel·la de 298'87 m² de superfície, situada en el carrer Pintor Genaro Lahuerta, que confronta: nord, carrer Volta del Rossinyol, carrer Pintor Genaro Lahuerta i Vivers Municipals; sud, terrenys del Museu Sant Pius V i Vivers Municipals; est, Vivers Municipals; i oest, part de les parcel·les 15 i 16 expropiades per a l'ampliació del Museu de Belles Arts de València.
  
S'haurà de segregar de la finca registral 65.510 inscrita en el Registre de la Propietat de València número u, al tom 2.407, llibre 738 de la Secció 1a Afores A, foli 155, inscripció 1a.
  
Referència cadastral: 6234201.
  
Article 3
  
La cessió assenyalada en l'article anterior queda condicionada a què l'Ajuntament de València mantinga la destinació per a la qual es cedeixen les parcel·les, és a dir, el de vials, revertint aquestes al patrimoni de la Generalitat Valenciana en el cas d'incompliment de la referida finalitat.
  
DISPOSICIÓ FINAL
  
La Conselleria d'Economia, Hisenda i Ocupació durà a terme els tràmits necessaris per a donar efectivitat a tot el que disposa el present decret.
  
València, 25 de juliol de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,